phoneee/thai-legal-corpus huggingface dataset:
ประกาศกรมการค้าต่างประเทศประกาศกรมการค้าต่างประเทศเรื่องแสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาทบทวนความจำเป็นในการใช้มาตรการตอบโต้การทุ่มตลาดสินค้าโซเดียมไตรโพลิฟอสเฟตหรือโซเดียมไตรฟอสเฟตที่มีแหล่งกำเนิดจากสาธารณรัฐประชาชนจีนต่อไปพ.ศ. ๒๕๕๘[๑] ตามที่ได้มีประกาศกรมการค้าต่างประเทศ เรื่องเปิดการทบทวนความจำเป็นในการใช้มาตรการตอบโต้การทุ่มตลาดสินค้าโซเดียมไตรโพลิฟอสเฟตหรือโซเดียมไตรฟอสเฟตที่มีแหล่งกำเนิดจากสาธารณรัฐประชาชนจีนต่อไปพ.ศ. ๒๕๕๗ ลงวันที่ ๑๐ กรกฎาคม พ.ศ. ๒๕๕๗ และคณะกรรมการพิจารณาการทุ่มตลาดและการอุดหนุนได้มีคำวินิจฉัยชั้นที่สุดในการประชุมครั้งที่ ๔/๒๕๕๘ เมื่อวันที่ ๖พฤษภาคม พ.ศ. ๒๕๕๘ให้ยุติการเรียกเก็บอากรตอบโต้การทุ่มตลาดสินค้าโซเดียมไตรโพลิฟอสเฟตหรือโซเดียมไตรฟอสเฟตที่มีแหล่งกำเนิดจากสาธารณรัฐประชาชนจีนตามประกาศคณะกรรมการพิจารณาการทุ่มตลาดและการอุดหนุน เรื่องผลการพิจารณาทบทวนความจำเป็นในการใช้มาตรการตอบโต้การทุ่มตลาดสินค้าโซเดียมไตรโพลิฟอสเฟตหรือโซเดียมไตรฟอสเฟตที่มีแหล่งกำเนิดจากสาธารณรัฐประชาชนจีนต่อไปพ.ศ. ๒๕๕๘ ลงวันที่ ๒ กรกฎาคม พ.ศ. ๒๕๕๘ นั้นเพื่อให้เป็นไปตามความในข้อ ๑ ของกฎกระทรวง ฉบับที่ ๔ (พ.ศ. ๒๕๔๓)ออกตามความในพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒อธิบดีกรมการค้าต่างประเทศจึงออกประกาศแสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาทบทวนความจำเป็นในการใช้มาตรการตอบโต้การทุ่มตลาดต่อไปไว้ดังรายละเอียดตามเอกสารท้ายประกาศนี้ทั้งนี้หากผู้ยื่นคำขอให้ทบทวนความจำเป็นในการใช้มาตรการตอบโต้การทุ่มตลาดผู้นำเข้าหรือผู้ส่งออกสินค้าทุ่มตลาดจากต่างประเทศประสงค์ที่จะทราบรายละเอียดเกี่ยวกับข้อเท็จจริงที่ใช้เป็นฐานในการทบทวนความจำเป็นในการใช้มาตรการตอบโต้การทุ่มตลาดสินค้าดังกล่าวให้ยื่นคำขอต่อกองปกป้องและตอบโต้ทางการค้า กรมการค้าต่างประเทศ ภายใน ๑ เดือนนับแต่วันที่มีการประกาศ ตามหลักเกณฑ์และวิธีการที่กำหนดในประกาศกระทรวงพาณิชย์เรื่อง การตอบโต้การทุ่มตลาดและการอุดหนุน (ฉบับที่ ๔) พ.ศ. ๒๕๔๓ ลงวันที่ ๓๐มิถุนายน พ.ศ. ๒๕๔๓ประกาศณ วันที่ ๓ กรกฎาคม พ.ศ. ๒๕๕๘ดวงพร รอดพยาธิ์อธิบดีกรมการค้าต่างประเทศ[เอกสารแนบท้าย]๑. เอกสารท้ายประกาศกรมการค้าต่างประเทศ เรื่องแสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาทบทวนความจำเป็นในการใช้มาตรการตอบโต้การทุ่มตลาดสินค้าโซเดียมไตรโพลิฟอสเฟตหรือโซเดียมไตรฟอสเฟตที่มีแหล่งกำเนิดจากสาธารณรัฐประชาชนจีนต่อไปพ.ศ. ๒๕๕๘(ดูข้อมูลจากภาพกฎหมาย)ปริยานุช/ผู้จัดทำ๑๓ กรกฎาคม๒๕๕๘ปุณิกา/ผู้ตรวจ๓ สิงหาคม ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๕๘ ง/หน้า ๒๐/๙ กรกฎาคม ๒๕๕๘
พระราชบัญญัติรถยนต์ (ฉบับที่ 11) พ.ศ. 2544พระราชบัญญัติ รถยนต์ (ฉบับที่ ๑๑) พ.ศ. ๒๕๔๔ภูมิพลอดุลยเดช ป.ร. ให้ไว้ ณ วันที่ ๒ ธันวาคม พ.ศ. ๒๕๔๔ เป็นปีที่ ๕๖ ในรัชการปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมกฎหมายว่าด้วยรถยนต์ จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของรัฐสภา ดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติรถยนต์ (ฉบับที่ ๑๑) พ.ศ. ๒๕๔๔"มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ ให้เพิ่มความต่อไปนี้เป็น (๑๑) ของอัตราภาษีประจำปีท้ายพระราชบัญญัติรถยนต์ พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติรถยนต์ (ฉบับที่ ๒) พ.ศ. ๒๕๒๔ "(๑๑) รถที่ขับเคลื่อนด้วยกำลังไฟฟ้าหรือพลังงานประเภทอื่นที่มิใช่เครื่องยนต์แบบสันดาปภายในมาตรา 3 หรือรถที่ขับเคลื่อนด้วยพลังงานตามประเภทที่กำหนดในกฎกระทรวง ให้เก็บภาษีในอัตราดังต่อไปนี้ (ก) รถยนต์นั่งส่วนบุคคลไม่เกินเจ็ดคน ให้เก็บภาษีตามน้ำหนักของรถในอัตราตาม (๒) (ข) รถอื่นนอกจาก (ก) ให้เก็บภาษีในอัตรากึ่งหนึ่งของรถตาม (๒) (๓) (๖) (๗) (๘) (๙) หรือ (๑๐) แล้วแต่กรณี"ผู้รับสนองพระบรมราชโองการ พันตำรวจโท ทักษิณ ชินวัตร นายกรัฐมนตรีหมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากในปัจจุบันมีผู้นำรถที่ขับเคลื่อนด้วยกำลังไฟฟ้ามาใช้และในอนาคตมีแนวโน้มว่าอาจจะมีการนำรถที่ขับเคลื่อนด้วยพลังงานอื่นมาใช้ภายในประเทศด้วย แต่โดยที่พระราชบัญญัติรถยนต์ พ.ศ. ๒๕๒๒ มิได้กำหนดอัตราภาษีประจำปีสำหรับรถลักษณะดังกล่าวไว้สมควรกำหนดอัตราภาษีประจำปีสำหรับรถลักษณะดังกล่าว จึงจำเป็นต้องตราพระราชบัญญัตินี้
คำพิพากษาศาลฎีกาที่ 875/2494หลักกฎหมาย: เมื่อมีใบอนุญาตให้มีและใช้อาวุธปืนแล้ว การมีกระสุนปืนสำหรับอาวุธปืนนั้น ไม่ต้องมีใบอนุญาตพิเศษอีกเพราะการที่ได้รับอนุญาตให้มีและใช้อาวุธปืน เป็นการอนุญาตให้มีและใช้กระสุนปืนไปในตัว ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 875/2494พนักงานอัยการจังหวัดสุรินทร์โจทก์นายติ่ง ผลเกิดจำเลย พ.ร.บ.อาวุธปืน เครื่องกระสุนปืน วัตถุระเบิด ดอกไม้เพลิง และสิ่งเทียมอาวุธปืน พ.ศ.2490 เมื่อมีใบอนุญาตให้มีและใช้อาวุธปืนแล้ว การมีกระสุนปืนสำหรับอาวุธปืนนั้น ไม่ต้องมีใบอนุญาตพิเศษอีกเพราะการที่ได้รับอนุญาตให้มีและใช้อาวุธปืน เป็นการอนุญาตให้มีและใช้กระสุนปืนไปในตัว(จำรูญเนติศาสตร์-มนูภันย์วิมลสาร-นนทประชา)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 875/2494พนักงานอัยการจังหวัดสุรินทร์โจทก์นายติ่ง ผลเกิดจำเลย พ.ร.บ.อาวุธปืน เครื่องกระสุนปืน วัตถุระเบิด ดอกไม้เพลิง และสิ่งเทียมอาวุธปืน พ.ศ.2490 เมื่อมีใบอนุญาตให้มีและใช้อาวุธปืนแล้ว การมีกระสุนปืนสำหรับอาวุธปืนนั้น ไม่ต้องมีใบอนุญาตพิเศษอีกเพราะการที่ได้รับอนุญาตให้มีและใช้อาวุธปืน เป็นการอนุญาตให้มีและใช้กระสุนปืนไปในตัว(จำรูญเนติศาสตร์-มนูภันย์วิมลสาร-นนทประชา)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 64307หลักกฎหมาย: คำร้องขอขยายระยะเวลายื่นฎีกาเกินกำหนด 1 เดือนที่อ้างว่าติดต่อกับทนายคนเดิมไม่ได้จนเวลาล่วงเลยไปกว่าครึ่งเดือน จึงแต่งตั้งทนายคนใหม่ยื่นฟ้องฎีกาแทน ซึ่งทนายคนใหม่ต้องเสียเวลาตรวจสอบหลักฐานแห่งคดีอันยุ่งยากซับซ้อน และก่อนวันครบกำหนด 1 วันบังเอิญทนายได้เดินทางไปต่างจังหวัดและล้มป่วยโดยกระทันหัน ดังนี้ยังมิใช่เหตุสุดวิสัยที่ทำให้โจทก์มิอาจร้องขอขยายระยะเวลาฎีกาต่อศาลได้ก่อนสิ้นระยะเวลานั้น ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 166/2502นางประนอม สโรชมาน (หม้ายโจทก์นายสะอาด วีระไวทยะจำเลย ป.วิ.พ. ม. 23คำร้องขอขยายระยะเวลายื่นฎีกาเกินกำหนด 1 เดือนที่อ้างว่าติดต่อกับทนายคนเดิมไม่ได้จนเวลาล่วงเลยไปกว่าครึ่งเดือน จึงแต่งตั้งทนายคนใหม่ยื่นฟ้องฎีกาแทน ซึ่งทนายคนใหม่ต้องเสียเวลาตรวจสอบหลักฐานแห่งคดีอันยุ่งยากซับซ้อน และก่อนวันครบกำหนด 1 วันบังเอิญทนายได้เดินทางไปต่างจังหวัดและล้มป่วยโดยกระทันหัน ดังนี้ยังมิใช่เหตุสุดวิสัยที่ทำให้โจทก์มิอาจร้องขอขยายระยะเวลาฎีกาต่อศาลได้ก่อนสิ้นระยะเวลานั้น(สัญญา ธรรมศักดิ์-นิติธรรมประกรณ์-พิบูลย์ไอศวรรย์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 166/2502นางประนอม สโรชมาน (หม้ายโจทก์นายสะอาด วีระไวทยะจำเลย ป.วิ.พ. ม. 23คำร้องขอขยายระยะเวลายื่นฎีกาเกินกำหนด 1 เดือนที่อ้างว่าติดต่อกับทนายคนเดิมไม่ได้จนเวลาล่วงเลยไปกว่าครึ่งเดือน จึงแต่งตั้งทนายคนใหม่ยื่นฟ้องฎีกาแทน ซึ่งทนายคนใหม่ต้องเสียเวลาตรวจสอบหลักฐานแห่งคดีอันยุ่งยากซับซ้อน และก่อนวันครบกำหนด 1 วันบังเอิญทนายได้เดินทางไปต่างจังหวัดและล้มป่วยโดยกระทันหัน ดังนี้ยังมิใช่เหตุสุดวิสัยที่ทำให้โจทก์มิอาจร้องขอขยายระยะเวลาฎีกาต่อศาลได้ก่อนสิ้นระยะเวลานั้น(สัญญา ธรรมศักดิ์-นิติธรรมประกรณ์-พิบูลย์ไอศวรรย์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำสั่งกรมสรรพากรคำสั่งกรมสรรพากรที่ ท.230/2527เรื่องระเบียบการงดหรือลดเบี้ยปรับ ตามมาตรา 18แห่งพระราชกำหนดภาษีการเดินทางออกนอกราชอาณาจักรพ.ศ.2526----------อาศัยอำนาจตามความในมาตรา 18แห่งพระราชกำหนดภาษีการเดินทางออกนอกราชอาณาจักรพ.ศ. 2526 อธิบดีกรมสรรพากรโดยอนุมัติรัฐมนตรีว่าการกระทรวงกำหนดระเบียบการงดหรือลดเบี้ยปรับดังต่อไปนี้ข้อ 1 ให้บุคคลที่จะต้องเสียเบี้ยปรับทำคำร้องเป็นหนังสือยื่นต่อพนักงานเจ้าหน้าที่แสดงเหตุที่ของดหรือลดเบี้ยปรับนั้นเว้นแต่กรณีที่อธิบดีกรมสรรพากรพิจารณาเห็นสมควรจะสั่งให้งดหรือลดเบี้ยปรับโดยไม่ต้องมีคำร้องก็ได้ข้อ 2 พนักงานเจ้าหน้าที่จะพิจารณาลดเบี้ยปรับให้ได้เฉพาะกรณีบุคคลที่จะต้องเสียเบี้ยปรับไม่มีเจตนาหลีกเลี่ยงภาษีหรือได้ให้ความร่วมมือในการตรวจสอบไต่สวนด้วยดีข้อ 3การลดเบี้ยปรับให้พนักงานเจ้าหน้าที่มีอำนาจสั่งลดได้ในอัตราและตามเงื่อนไขดังต่อไปนี้ (1) ถ้าบุคคลที่จะต้องเสียเบี้ยปรับชำระภาษีภายใน7 วันนับแต่วันที่ต้องชำระภาษี โดยมิได้รับคำเตือนหรือหนังสือแจ้งให้เสียภาษีให้สั่งลดเบี้ยปรับได้แต่ต้องเสียไม่น้อยกว่าร้อยละ 20 ของเบี้ยปรับตามที่กฎหมายกำหนดไว้ (2) กรณีอื่นๆ นอกจาก (1) ให้สั่งลดเบี้ยปรับได้ แต่ต้องเสียไม่น้อยกว่าร้อยละ 30 ของเบี้ยปรับตามที่กฎหมายกำหนดไว้ข้อ 4 การลดเบี้ยปรับนอกเหนือไปจากที่กำหนดไว้ในข้อ 3 หรือ การงดเบี้ยปรับให้พนักงานเจ้าหน้าที่เสนอขอความเห็นชอบจากอธิบดีกรมสรรพากรหรือผู้ที่อธิบดีกรมสรรพากรมอบหมายข้อ 5 ระเบียบนี้ให้ใช้บังคับตั้งแต่วันที่ที่ลงในประกาศนี้เป็นต้นไปสั่ง ณ วันที่ 27 กุมภาพันธ์ พ.ศ. 2527เหลือ สงวนพงษ์รองอธิบดี รักษาราชการแทนอธิบดีกรมสรรพากร
ระเบียบ กระเบียบ ก.พ.ว่าด้วยการรายงานการดำเนินการทางวินัยและการสั่งให้ออกจากราชการพ.ศ. ๒๕๕๖ อาศัยอำนาจตามความในมาตรา ๘ (๕) ประกอบกับมาตรา ๑๐๔ มาตรา ๘ (๗)มาตรา ๑๐๓ และมาตรา ๑๑๐ แห่งพระราชบัญญัติระเบียบข้าราชการพลเรือน พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๓ มาตรา ๔๓ และมาตรา ๖๔ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ก.พ. จึงออกระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบ ก.พ. ว่าด้วยการรายงานการดำเนินการทางวินัยและการสั่งให้ออกจากราชการ พ.ศ. ๒๕๕๖ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ การรายงาน อ.ก.พ.กระทรวง หรือรายงาน ก.พ. ตามมาตรา ๑๐๓ หรือ มาตรา ๑๑๐ แล้วแต่กรณีให้รายงานเป็นหนังสือภายในสิบห้าวันนับแต่วันที่มีคำสั่งโดยให้ส่งสำเนาคำสั่งจำนวนสองฉบับ พร้อมทั้งต้นฉบับสำนวนการสืบสวนสอบสวนการดำเนินการทางวินัยหรือสำนวนการพิจารณาดำเนินการสั่งให้ออกจากราชการไปด้วยในกรณีที่ผู้ว่าราชการจังหวัดเป็นผู้รายงาน อ.ก.พ. กระทรวง หรือ ก.พ.ให้แจ้งผลการดำเนินการให้ผู้บังคับบัญชาซึ่งมีอำนาจสั่งบรรจุตามมาตรา ๕๗ ทราบด้วยข้อ ๔ การรายงาน ก.พ.ตามมาตรา ๑๐๔ ให้ผู้แทน ก.พ. ซึ่งเป็นกรรมการใน อ.ก.พ. กระทรวง รายงานเป็นหนังสือสรุปข้อเท็จจริงโดยเฉพาะอย่างยิ่งในส่วนที่เกี่ยวกับการดำเนินการที่เห็นว่าเป็นการไม่ปฏิบัติตามกฎหมายว่าด้วยระเบียบข้าราชการพลเรือนหรือการปฏิบัติที่เห็นว่าไม่เหมาะสม พร้อมทั้งความเห็นของตนพร้อมด้วยเหตุผลเสนอต่อเลขาธิการ ก.พ. ภายในเจ็ดวัน นับแต่วันที่ได้มีการพิจารณากรณีดังกล่าวเพื่อประกอบการพิจารณาของ ก.พ. ต่อไป และให้ อ.ก.พ.กระทรวงรายงานเป็นหนังสือแจ้งมติ อ.ก.พ. กระทรวง พร้อมส่งเอกสารที่เกี่ยวข้องต่อก.พ. โดยเร็วข้อ ๕ เพื่อประโยชน์ในการกำกับดูแล ตรวจสอบและประเมินผลรวมทั้งรักษาความเป็นธรรมและมาตรฐานด้านการบริหารทรัพยากรบุคคลในเรื่องที่เกี่ยวกับวินัยและการสั่งให้ออกจากราชการเมื่อผู้บังคับบัญชาซึ่งมีอำนาจสั่งบรรจุตามมาตรา ๕๗ได้ดำเนินการครบทุกขั้นตอนและได้มีคำสั่งเป็นประการใดแล้วให้ผู้บังคับบัญชาซึ่งมีอำนาจสั่งบรรจุตามมาตรา ๕๗ ส่งสำเนาคำสั่งพร้อมทั้งบันทึกสรุปประวัติและข้อเท็จจริงซึ่งมีสาระสำคัญ ตามแบบที่สำนักงาน ก.พ.กำหนด ให้ ก.พ. ภายในสิบห้าวันนับแต่วันที่ได้ดำเนินการตามมติ อ.ก.พ. กระทรวงหรือมติ ก.พ.ข้อ ๖ ให้เลขาธิการก.พ. รักษาการตามระเบียบนี้ประกาศณ วันที่ ๒๘ ตุลาคม พ.ศ. ๒๕๕๖พงศ์เทพเทพกาญจนารองนายกรัฐมนตรีประธานก.พ.ปริยานุช/ผู้จัดทำ๑๘ ธันวาคม๒๕๕๖อังศุมาลี/ผู้ตรวจ๑๘ ธันวาคม๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๘๒ ง/หน้า ๔/๑๖ ธันวาคม ๒๕๕๖
คำพิพากษาศาลฎีกาที่ 270/2485หลักกฎหมาย: การได้รับประทานบัตรทำเหมืองแร่ตาม พ.ร.บ.การทำเหมืองแร่ในที่ดินซึ่งมีผู้ครอบครองอยู่ก่อนโดยสุจริต ไม่ให้สิทธิและอำนาจบังคับผู้ครอบครองอย่างใด เมื่อปรากฏว่ามิได้ทำความตกลงกับเจ้าของที่มาก่อน ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 270/2485นายกอร์ดอนคอซัน บริษัทไทยแลนด์ทินไมน์ โดยโจทก์นายบัทเลอร์บัทเลอร์โยน ผู้รับมอบอำนาจโจทก์นายหลีโป้ แซ่หลี นางยับกิ้ม จุงค์ธรรมเกษม ภริยาจำเลยผู้รับมรดกความนายเฮี่ยน จุงค์ธรรมเกษม ผู้รับมอบอำนาจจำเลยผู้ร้องสอดจำเลยนายโปจ้วน อุยใช้หินจำเลย ป.พ.พ. ม. 1367, ม. 1374 พ.ร.บ.การทำเหมืองแร่ พ.ศ.2461 ม. 74การได้รับประทานบัตรทำเหมืองแร่ตาม พ.ร.บ.การทำเหมืองแร่ในที่ดินซึ่งมีผู้ครอบครองอยู่ก่อนโดยสุจริต ไม่ให้สิทธิและอำนาจบังคับผู้ครอบครองอย่างใด เมื่อปรากฏว่ามิได้ทำความตกลงกับเจ้าของที่มาก่อน(ธรรมบัณฑิต-อิศร-อรรถกฤต ช.เพ็ญชาติ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 270/2485นายกอร์ดอนคอซัน บริษัทไทยแลนด์ทินไมน์ โดยโจทก์นายบัทเลอร์บัทเลอร์โยน ผู้รับมอบอำนาจโจทก์นายหลีโป้ แซ่หลี นางยับกิ้ม จุงค์ธรรมเกษม ภริยาจำเลยผู้รับมรดกความนายเฮี่ยน จุงค์ธรรมเกษม ผู้รับมอบอำนาจจำเลยผู้ร้องสอดจำเลยนายโปจ้วน อุยใช้หินจำเลย ป.พ.พ. ม. 1367, ม. 1374 พ.ร.บ.การทำเหมืองแร่ พ.ศ.2461 ม. 74การได้รับประทานบัตรทำเหมืองแร่ตาม พ.ร.บ.การทำเหมืองแร่ในที่ดินซึ่งมีผู้ครอบครองอยู่ก่อนโดยสุจริต ไม่ให้สิทธิและอำนาจบังคับผู้ครอบครองอย่างใด เมื่อปรากฏว่ามิได้ทำความตกลงกับเจ้าของที่มาก่อน(ธรรมบัณฑิต-อิศร-อรรถกฤต ช.เพ็ญชาติ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงมหาดไทยประกาศกระทรวงมหาดไทยเรื่องจัดตั้งองค์การบริหารส่วนตำบลหนองบัวใต้ อำเภอเมืองตาก จังหวัดตากเป็นเทศบาลตำบลหนองบัวใต้[๑] โดยที่กระทรวงมหาดไทยพิจารณาแล้วเห็นว่าองค์การบริหารส่วนตำบลหนองบัวใต้ อำเภอเมืองตาก จังหวัดตาก มีสภาพเหมาะสมสมควรให้จัดตั้งเป็นเทศบาลตำบลอาศัยอำนาจตามความในมาตรา ๔๒แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕) พ.ศ.๒๕๔๖ และมาตรา ๗ แห่งพระราชบัญญัติเทศบาล พ.ศ. ๒๔๙๖ รัฐมนตรีว่าการกระทรวงมหาดไทยจึงจัดตั้งองค์การบริหารส่วนตำบลหนองบัวใต้อำเภอเมืองตาก จังหวัดตาก เป็นเทศบาลตำบลหนองบัวใต้องค์การบริหารส่วนตำบลที่ได้รับการจัดตั้งเป็นเทศบาลตำบลตามประกาศนี้มีแนวเขตตามคำบรรยายแนวเขตและแผนที่ท้ายประกาศกระทรวงมหาดไทยและพ้นสภาพแห่งการเป็นองค์การบริหารส่วนตำบลรวมทั้งให้สมาชิกภาพของสมาชิกสภาองค์การบริหารส่วนตำบลสิ้นสุดลงและนายกองค์การบริหารส่วนตำบลพ้นจากตำแหน่งนับแต่วันที่ได้มีประกาศนี้จัดตั้งขึ้นเป็นเทศบาลตำบลเป็นต้นไปบรรดางบประมาณ ทรัพย์สิน สิทธิ สิทธิเรียกร้อง หนี้พนักงานส่วนตำบลและลูกจ้างขององค์การบริหารส่วนตำบลโอนไปเป็นของเทศบาลตำบลที่จัดตั้งขึ้นและบรรดาข้อบัญญัติองค์การบริหารส่วนตำบลที่ได้ใช้บังคับในเรื่องใดอยู่ก่อนแล้วคงใช้บังคับได้ต่อไปเป็นการชั่วคราวจนกว่าจะได้มีการตราเทศบัญญัติในเรื่องนั้นขึ้นใหม่ ตามมาตรา ๔๒แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕) พ.ศ.๒๕๔๖ทั้งนี้ ตั้งแต่วันที่ ๖ ตุลาคม พ.ศ. ๒๕๕๔ เป็นต้นไปประกาศณ วันที่ ๑ สิงหาคม พ.ศ. ๒๕๕๔บุญจง วงศ์ไตรรัตน์รัฐมนตรีช่วยว่าการฯปฏิบัติราชการแทนรัฐมนตรีว่าการกระทรวงมหาดไทย[เอกสารแนบท้าย]๑. คำบรรยายแนวเขตเทศบาลตำบลหนองบัวใต้ อำเภอเมืองตาก จังหวัดตาก ท้ายประกาศกระทรวงมหาดไทยเรื่อง จัดตั้งองค์การบริหารส่วนตำบลหนองบัวใต้ อำเภอเมืองตาก จังหวัดตาก เป็นเทศบาลตำบลหนองบัวใต้ลงวันที่ ๑ เดือนสิงหาคม พ.ศ. ๒๕๕๔๒. แผนที่ท้ายประกาศกระทรวงมหาดไทย เรื่องจัดตั้งองค์การบริหารส่วนตำบลหนองบัวใต้ อำเภอเมืองตาก จังหวัดตาก เป็นเทศบาลตำบลหนองบัวใต้ลงวันที่ ๑ เดือนสิงหาคม พ.ศ. ๒๕๕๔(ดูข้อมูลจากภาพกฎหมาย)ปริยานุช/ผู้จัดทำ๒๗ กันยายน๒๕๕๔ปณตภร/ผู้ตรวจ๑๒ ตุลาคม ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๑๐๓ ง/หน้า ๒๕/๙ กันยายน ๒๕๕๔
พระราชกฤษฎีกาพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลหนองแหน ตำบลท่าถ่านตำบลเกาะขนุน อำเภอพนมสารคามตำบลคู้ยายหมี อำเภอสนามชัยเขตและตำบลท่าตะเกียบ อำเภอท่าตะเกียบ จังหวัดฉะเชิงเทราพ.ศ. ๒๕๕๐ ภูมิพลอดุลยเดช ป.ร.ให้ไว้ ณ วันที่ ๒๐ มิถุนายนพ.ศ. ๒๕๕๐เป็นปีที่ ๖๒ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯให้ประกาศว่าโดยที่เป็นการสมควรกำหนดเขตที่ดินในบริเวณที่ที่จะเวนคืนในท้องที่ตำบลหนองแหน ตำบลท่าถ่าน ตำบลเกาะขนุน อำเภอพนมสารคาม ตำบลคู้ยายหมี อำเภอสนามชัยเขตและตำบลท่าตะเกียบ อำเภอท่าตะเกียบ จังหวัดฉะเชิงเทรา เพื่อประโยชน์แก่การชลประทานในการก่อสร้างระบบส่งน้ำและระบบระบายน้ำตามโครงการคลองสียัดอาศัยอำนาจตามความในมาตรา๑๖ ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช ๒๕๔๙ กับมาตรา ๕ วรรคสามและมาตรา ๖ แห่งพระราชบัญญัติว่าด้วยการเวนคืนอสังหาริมทรัพย์ พ.ศ. ๒๕๓๐ ประกอบกับมาตรา๑๑ วรรคหนึ่ง แห่งพระราชบัญญัติการชลประทานหลวง พุทธศักราช ๒๔๘๕ ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๕)พ.ศ. ๒๕๓๐ จึงทรงพระกรุณาโปรดเกล้า ฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลหนองแหน ตำบลท่าถ่าน ตำบลเกาะขนุน อำเภอพนมสารคาม ตำบลคู้ยายหมีอำเภอสนามชัยเขต และตำบลท่าตะเกียบ อำเภอท่าตะเกียบ จังหวัดฉะเชิงเทรา พ.ศ. ๒๕๕๐มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ พระราชกฤษฎีกานี้ให้ใช้บังคับได้มีกำหนดสี่ปีมาตรา ๔ ที่ดินที่จะเวนคืนตามพระราชกฤษฎีกานี้มีวัตถุประสงค์เพื่อประโยชน์แก่การชลประทานในการก่อสร้างระบบส่งน้ำและระบบระบายน้ำตามโครงการคลองสียัดมาตรา ๕ ให้อธิบดีกรมชลประทานเป็นเจ้าหน้าที่เวนคืนตามพระราชกฤษฎีกานี้มาตรา ๖ เขตที่ดินในบริเวณที่ที่จะเวนคืนตามพระราชกฤษฎีกานี้อยู่ในท้องที่ตำบลหนองแหน ตำบลท่าถ่าน ตำบลเกาะขนุน อำเภอพนมสารคาม ตำบลคู้ยายหมี อำเภอสนามชัยเขตและตำบลท่าตะเกียบ อำเภอท่าตะเกียบ จังหวัดฉะเชิงเทรา ภายในแนวเขตตามแผนที่ท้ายพระราชกฤษฎีกานี้มาตรา ๗ ให้รัฐมนตรีว่าการกระทรวงเกษตรและสหกรณ์รักษาการตามพระราชกฤษฎีกานี้ผู้รับสนองพระบรมราชโองการพลเอก สุรยุทธ์ จุลานนท์นายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลหนองแหน ตำบลท่าถ่าน ตำบลเกาะขนุน อำเภอพนมสารคาม ตำบลคู้ยายหมี อำเภอสนามชัยเขตและตำบลท่าตะเกียบ อำเภอท่าตะเกียบ จังหวัดฉะเชิงเทรา พ.ศ. ๒๕๕๐(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้คือ เนื่องจากมีความจำเป็นต้องก่อสร้างระบบส่งน้ำและระบบระบายน้ำตามโครงการคลองสียัดในท้องที่ตำบลหนองแหน ตำบลท่าถ่าน ตำบลเกาะขนุน อำเภอพนมสารคาม ตำบลคู้ยายหมี อำเภอสนามชัยเขตและตำบลท่าตะเกียบ อำเภอท่าตะเกียบ จังหวัดฉะเชิงเทราเพื่อประโยชน์แก่การชลประทาน การอุปโภคและบริโภคตลอดจนป้องกันและบรรเทาอุทกภัย ในการนี้สมควรกำหนดเขตที่ดินในบริเวณที่ที่จะเวนคืนในท้องที่ดังกล่าวเพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปทำการสำรวจและเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอน จึงจำเป็นต้องตราพระราชกฤษฎีกานี้วัชศักดิ์/ผู้จัดทำ๑๗ กรกฎาคม ๒๕๕๐วิมล/ปรับปรุง๙ กันยายน ๒๕๕๗[๑]ราชกิจจานุเบกษา เล่ม ๑๒๔/ตอนที่ ๓๑ ก/หน้า ๒๑/๖ กรกฎาคม ๒๕๕๐
ประกาศคณะกรรมการควบคุมการขนส่งทางบกประกาศคณะกรรมการควบคุมการขนส่งทางบกประจำจังหวัดนครนายกฉบับที่๒๑ (พ.ศ. ๒๕๔๙)เรื่องการปรับปรุงเส้นทางและรายละเอียดเส้นทางสำหรับการขนส่งประจำทางด้วยรถโดยสารหมวด ๔ จังหวัดนครนายก สายที่ ๑๖๘๑ ข.นครนายก-คลอง๑๔ เป็น นครนายก-บ้านนา[๑] ตามที่ได้มีประกาศคณะกรรมการควบคุมการขนส่ง ฉบับที่๗๒ (พ.ศ. ๒๕๐๘) ลงวันที่ ๒๑ เมษายน ๒๕๐๘ กำหนดเส้นทางสำหรับการขนส่งประจำทางด้วยรถโดยสารในชนบท(จังหวัดนครนายก) สายที่ ๑๖๘๑ ข. นครนายก-คลอง ๑๔ ขึ้นนั้นคณะกรรมการควบคุมการขนส่งทางบกประจำจังหวัดนครนายกได้พิจารณาเห็นสมควรให้ปรับปรุงรายละเอียดเส้นทางดังกล่าวฉะนั้น อาศัยอำนาจตามความในมาตรา ๒๐ (๑) แห่งพระราชบัญญัติการขนส่งทางบกพ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดนครนายก ในการประชุมครั้งที่ ๑/๒๕๔๙ เมื่อวันที่ ๒๐ เมษายน ๒๕๔๙ และได้รับอนุมัติจากคณะกรรมการควบคุมการขนส่งทางบกกลางในการประชุมครั้งที่ ๑๗/๒๕๔๙ เมื่อวันที่ ๑๙ กันยายน ๒๕๔๙ จึงให้กำหนด (ปรับปรุง)เส้นทางรถโดยสารประจำทาง หมวด ๔ จังหวัดนครนายก สายที่ ๑๖๘๑ ข. นครนายก-คลอง ๑๔เป็น นครนายก-บ้านนา โดยให้มีรายละเอียดเส้นทางดังต่อไปนี้สายที่๑๖๘๑ (ข) นครนายก-บ้านนาเริ่มต้นจากสถานีขนส่งผู้โดยสารจังหวัดนครนายก ไปตามทางหลวงแผ่นดินหมายเลข๓๓ (ถนนสุวรรณศร) ผ่านสี่แยกเขาชะโงก ตลาดวังต้น ไปสุดเส้นทาง ณ สถานที่จอดรถโดยสารประจำทางบริเวณอำเภอบ้านนาประกาศณ วันที่ ๔ ตุลาคม พ.ศ. ๒๕๔๙ปานชัยบวรรัตนปราณผู้ว่าราชการจังหวัดนครนายกประธานกรรมการควบคุมการขนส่งทางบกประจำจังหวัดนครนายกวัชศักดิ์/ผู้จัดทำ๑๓ธันวาคม ๒๕๔๙[๑]ราชกิจจานุเบกษา เล่ม ๑๒๓/ตอนที่ ๑๒๕ ง/หน้า ๑๒๖/๓๐ พฤศจิกายน ๒๕๔๙
คำพิพากษาศาลฎีกาที่ 1237/2479หลักกฎหมาย: ในกรณีที่ส่งสำเนาฎีกาให้แก่จำเลยบางคนไม่ได้ ถ้าหากข้อวินิจฉัยเป็นเหตุในลักษณคดีคำพิพากษาย่อมมีผลบังคับถึงจำเลยที่ส่งสำเนาฎีกาให้ไม่ได้ด้วยคดีนี้จำเลยลักเล่นการพะนันเอาทรัพย์กันโดยมิได้รับอนุญาต ศาลล่างทั้ง 2 พิพากต้องกันให้ลงโทษจำคุกจำเลยแต่สถานเดียว โจทก์ฎีกาขอให้ลงโทษจำเลยทั้งจำแลทั้งปรับด้วย ปรากฎว่าชั้นฎีกาโจทก์ส่งสำเนาฎีกาให้แก่จำเลยที่ 5 ไม่ได้ ศาลฎีกา ตัดสินให้ยกฎีกาโจทก์โดยวินิจฉัยว่ามาตรา 11, 23 แห่งกฎหมายลักษณอาญานำมาใช้แก่คดีการพะนันได้ แลว่าคำพิพากษานี้เป็นเหตุในลักษณคดี จึงให้ใช้แก่จำเลยที่ 5 ได้ด้วย ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1237/2479พนักงานอัยยการโจทก์นายอิน กับพวก 4 คนจำเลย กฎหมายลักษณะอาญา ม. 11, ม. 23, ม. 68 ป.วิ.อ. ม. 213ในกรณีที่ส่งสำเนาฎีกาให้แก่จำเลยบางคนไม่ได้ ถ้าหากข้อวินิจฉัยเป็นเหตุในลักษณคดีคำพิพากษาย่อมมีผลบังคับถึงจำเลยที่ส่งสำเนาฎีกาให้ไม่ได้ด้วยคดีนี้จำเลยลักเล่นการพะนันเอาทรัพย์กันโดยมิได้รับอนุญาต ศาลล่างทั้ง 2 พิพากต้องกันให้ลงโทษจำคุกจำเลยแต่สถานเดียว โจทก์ฎีกาขอให้ลงโทษจำเลยทั้งจำแลทั้งปรับด้วย ปรากฎว่าชั้นฎีกาโจทก์ส่งสำเนาฎีกาให้แก่จำเลยที่ 5 ไม่ได้ ศาลฎีกา ตัดสินให้ยกฎีกาโจทก์โดยวินิจฉัยว่ามาตรา 11, 23 แห่งกฎหมายลักษณอาญานำมาใช้แก่คดีการพะนันได้ แลว่าคำพิพากษานี้เป็นเหตุในลักษณคดี จึงให้ใช้แก่จำเลยที่ 5 ได้ด้วย(อิศร-นล-ดูปลาตร์)ศาลชั้นต้น - ขุนวิศุทธจรรยาศาลอุทธรณ์ - หลวงประเสริฐฯแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: คดีนี้จำเลยลักเล่นการพะนันเอาทรัพย์กันโดยมิได้รับอนุญาต ศาลล่างทั้ง 2 พิพากต้องกันให้ลงโทษจำคุกจำเลยแต่สถานเดียว โจทก์ฎีกาขอให้ลงโทษจำเลยทั้งจำแลทั้งปรับด้วย ปรากฎว่าชั้นฎีกาโจทก์ส่งสำเนาฎีกาให้แก่จำเลยที่ 5 ไม่ได้ ศาลฎีกา ตัดสินให้ยกฎีกาโจทก์โดยวินิจฉัยว่ามาตรา 11, 23 แห่งกฎหมายลักษณอาญานำมาใช้แก่คดีการพะนันได้ แลว่าคำพิพากษานี้เป็นเหตุในลักษณคดี จึงให้ใช้แก่จำเลยที่ 5 ได้ด้วย ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1237/2479พนักงานอัยยการโจทก์นายอิน กับพวก 4 คนจำเลย กฎหมายลักษณะอาญา ม. 11, ม. 23, ม. 68 ป.วิ.อ. ม. 213ในกรณีที่ส่งสำเนาฎีกาให้แก่จำเลยบางคนไม่ได้ ถ้าหากข้อวินิจฉัยเป็นเหตุในลักษณคดีคำพิพากษาย่อมมีผลบังคับถึงจำเลยที่ส่งสำเนาฎีกาให้ไม่ได้ด้วยคดีนี้จำเลยลักเล่นการพะนันเอาทรัพย์กันโดยมิได้รับอนุญาต ศาลล่างทั้ง 2 พิพากต้องกันให้ลงโทษจำคุกจำเลยแต่สถานเดียว โจทก์ฎีกาขอให้ลงโทษจำเลยทั้งจำแลทั้งปรับด้วย ปรากฎว่าชั้นฎีกาโจทก์ส่งสำเนาฎีกาให้แก่จำเลยที่ 5 ไม่ได้ ศาลฎีกา ตัดสินให้ยกฎีกาโจทก์โดยวินิจฉัยว่ามาตรา 11, 23 แห่งกฎหมายลักษณอาญานำมาใช้แก่คดีการพะนันได้ แลว่าคำพิพากษานี้เป็นเหตุในลักษณคดี จึงให้ใช้แก่จำเลยที่ 5 ได้ด้วย(อิศร-นล-ดูปลาตร์)ศาลชั้นต้น - ขุนวิศุทธจรรยาศาลอุทธรณ์ - หลวงประเสริฐฯแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ